b'\n_START_ARTICLE_\nCepivo proti o\xc5\xa1picam\n_START_SECTION_\nUporaba v zdravstvu\n_START_PARAGRAPH_\nDokler cepiva za o\xc5\xa1pice ni bilo na voljo, je bolezen bila tako neizogibna\xc2\xa0\xc2\xbbkot so davki in smrt\xc2\xab. V Zdru\xc5\xbeenih dr\xc5\xbeavah Amerike,se je po uvedbi cepiva leta 1963 (glej sliko na desni) \xc5\xa1tevilo prijavljenih primerov bolezni od sto tiso\xc4\x8d zmanj\xc5\xa1alo na nekaj deset tiso\xc4\x8d na letno. Nara\xc5\xa1\xc4\x8dajo\xc4\x8da uporaba cepiva je dalje zni\xc5\xbeevala, kot je videti v izbruhih, ki so sledili leta 1971 in 1977. Skoraj 30.000 primerov v izbruhu leta 1990 je spodbudilo ponovno cepljenje po priporo\xc4\x8deni shemi. Od leta 1997 do leta 2013 v ZDA je bilo letno javljenih manj kot 200 primerov, tako da bolezen verjetno ni ve\xc4\x8d endemi\xc4\x8dna. Leta 2014 je bilo znanih 610 primerov. Januarja 2015 so odkrili okoli 30 primerov, ki so verjetno vsi bili posledica izpostavljenosti bolezni kasno decembra 2014 v Anaheimu v Kaliforniji._NEWLINE_Koristi cepljenja proti o\xc5\xa1picam pri prepre\xc4\x8devanju bolezni, invalidnosti in smrti so dobro dokumentirane. Prvih 20 let po odobritvi je po ocenah cepivo proti o\xc5\xa1picam v ZDA prepre\xc4\x8dilo 52 milijonov primerov bolezni, 17,400 primerov du\xc5\xa1evne zaostalosti in 5.200 smrti. V obdobju 1999\xe2\x80\x942004 je strategija Svetovne zdravstvene organizacije in UNICEFa, pove\xc4\x8dati precepljenost proti o\xc5\xa1picam, prepre\xc4\x8dila pribli\xc5\xbeno 1,4 milijona o\xc5\xa1pic smrti po svetu. Cepivo za o\xc5\xa1pice je privedlo do skoraj popolnega izginotja bolezni v ZDA in drugih razvitih dr\xc5\xbeavah. Uvedeno je bilo leta 1963. To ob\xc4\x8dutno zni\xc5\xbeanje smrtnih primerov in dolgoro\xc4\x8dno u\xc4\x8dinkovanje se je sprva doseglo s cepivom, ki je vsebovalo \xc5\xbeiv virus; ta prvotna razli\xc4\x8dica z \xc5\xbeivim virusom je sicer imela po sebi povzro\xc4\x8dajo ne\xc5\xbeelene u\xc4\x8dinke, ki pa so bili veliko manj resni kot bolezen sama in njene smrtne posledice. Cepivo z \xc5\xbeivim virusom je prepre\xc4\x8dilo \xc5\xa1tevilne smrti in resne primere bolezni, pri majhnem odstotku prejemnikov pa je povzro\xc4\x8dilo ne\xc5\xbeelene u\xc4\x8dinke, kot so izpu\xc5\xa1\xc4\x8daji in redko kr\xc4\x8di._NEWLINE_O\xc5\xa1pice se po svetu pogosto pojavljajo. \xc4\x8ceprav v ZDA od leta 2000 dalje velja kot iztrebljena, je za prepre\xc4\x8devanje izbruhov in ohranjanje stanja nujna visoka stopnja cepljenja in odli\xc4\x8dni stiki z vsemi tistimi, ki cepljenje zavra\xc4\x8dajo. Za nekoliko ve\xc4\x8d kot polovico od 66 v letu 2005 javljenih primerov bolezni v ZDA je vzrok bilo pripisati eni sami necepljeni osebi, ki je za o\xc5\xa1picami zbolela med obiskom v Romuniji in se nato vrnila v okolje s \xc5\xa1tevilnimi necepljenimi otroki. Epidemija je prizadela 34 ljudi, ve\xc4\x8dinoma otrok, ki so bili vsi po vrsti necepljeni; 9 odstotkov je moralo v bolni\xc5\xa1nico, zajezitev izbruha naj bi stala $167,685. Do resnej\xc5\xa1e epidemije pa ni pri\xc5\xa1lo zaradi visoke stopnje precepljenosti v okoli\xc5\xa1kih skupnostih._NEWLINE_\xc5\xbdivo cepivo ima nespecifi\xc4\x8dne u\xc4\x8dinke, tako prepre\xc4\x8duje oku\xc5\xbebe dihal. Ti u\xc4\x8dinki so ve\xc4\x8dji, \xc4\x8de se cepi pred starostjo enega leta. Cepivo z visokim titrom je poslab\xc5\xa1alo rezultate pri deklicah in ga svetovna zdravstvena organizacija ve\xc4\x8d ne priporo\xc4\x8da. O\xc5\xa1pice povzro\xc4\x8dajo obolenje zgornjih dihalnih poti, ki vodijo do zapletov s plju\xc4\x8dnico in bronhitisom, tako da je cepivo proti o\xc5\xa1picam koristno, ker zmanj\xc5\xa1uje resnost kroni\xc4\x8dne obstruktivne plju\xc4\x8dne bolezni (KOPB) in astme, \xc4\x8de do njiju pride.\n_START_SECTION_\nRazpored\n_START_PARAGRAPH_\nSvetovna Zdravstvena Organizacija za vse otroke priporo\xc4\x8da pod dva odmerka cepiva. V dr\xc5\xbeavah z visokim tveganjem bolezni je prvi odmerek treba dati pri okoli devetih mesecih starosti, v dr\xc5\xbeavah z nizkim tveganjem pa lahko pri dvanajstih mesecih. Drugi odmerek je treba dati najmanj en mesec po prvem odmerku, pogosto v starosti od 15 do 18 mesecev._NEWLINE_V ZDA Center za nadzor bolezni priporo\xc4\x8da, da otroci starosti od 6 do 12 mesecev, ki se odpravljajo v tujino, dobijo prvi odmerek v obliki cepiva MMR. Prvi odmerek se sicer obi\xc4\x8dajno daje pri starosti 12\xe2\x80\x9318 mesecev. Drugi odmerek otroci dobijo pri starosti 7 let (naj rojstni dan ali malo pred njim) ali ko se vpi\xc5\xa1ejo v vrtec. Cepivo se daje v zunanji del nadlakta._NEWLINE_Odraslim se cepivo daje s podko\xc5\xbeno injekcijo+, drugi odmerek 8 dni po prvem. Odrasli, stari 50 let ali ve\xc4\x8d, potrebujejo samo en odmerek.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNe\xc5\xbeeleni u\xc4\x8dinki, povezani s cepivom MMR, so med drugim vro\xc4\x8dina, bole\xc4\x8de obmo\xc4\x8dje okoli vboda in v redkih primeri rde\xc4\x8de ali vijoli\xc4\x8dno obarvana ko\xc5\xbea ali pa z vro\xc4\x8dinokr\xc4\x8di. Resni ne\xc5\xbeeleni u\xc4\x8dinki so zelo redki._NEWLINE_Za povezavo med cepivom MMR in avtizmom ni nobenih dokazov. Prav tako ne ka\xc5\xbee, da bi cepivo MMR povzro\xc4\x8dalo subakutni sklerozirajo\xc4\x8di panencefalitis.\n_START_SECTION_\nZgodovina\n_START_PARAGRAPH_\nKot sodelavec Pediatri\xc4\x8dne klinike v Bostonu je Thomas C. Peebles delal z Johnom Franklinom Endersom, ki je zaslovel kot "O\xc4\x8de sodobnih cepiv" in ki je, skupaj z drugimiu, leta 1954 dobil Nobelovo nagrado za raziskave glede gojenja virusa otro\xc5\xa1ke paralize, na katerih je temeljil razvoj cepiva proti bolezni. Ko se je za\xc4\x8del ukvarjati z o\xc5\xa1picami, je Enders Peeblesa poslal v \xc5\xa1olo Fay v Massachusettsu, kjer je bilo pri\xc5\xa1lo do izbruha bolezni; Peeblesu je iz krvnih vzorcev in grlenih brisov u\xc4\x8dencev uspelo izolirati virus. Dokazal je, da je mogo\xc4\x8de tako dobljeni material gojiti in z njim oku\xc5\xbeiti opice. Na osnovi tako gojenega gradiva, ki ga je bil izoliral Peebles, je Endersu leta 1963 uspelo razviti cepivo proti o\xc5\xa1picam. V poznih 1950-ih in zgodnjih 1960-ih je zaradi o\xc5\xa1pic umrlo skoraj dvakrat toliko otrok kot zaradi otro\xc5\xa1ke paralize. . Cepivo, ki ga je Enders razvil, je temeljilo na sevu oslabljenega \xc5\xbeivega virusa, imenovanegai Edmonston, po u\xc4\x8dencu, kateremu je Peebles odvzel vzorec in ga vzgojil za kasnej\xc5\xa1e uspe\xc5\xa1no cepivo._NEWLINE_Prvi je cepivo proti o\xc5\xa1picam uporabil David Morley v Bolni\xc5\xa1nici Wesley Guild v Ile\xc5\xa1i, Nigerija, na svojih lastnih otrocih._NEWLINE_Maurice Hilleman, sodelavec Merck & Co in pionir v razvoju cepiv, je razvil cepivo MMR leta 1971, s katerim se z enim odmerkom, ki mu sledi po\xc5\xbeivitveni odmerek, cepi proti o\xc5\xa1picam, mumpsu in rde\xc4\x8dkam. Ena od oblik se imenuje "Attenuvax" z ve\xc4\x8d kot 40 peptidnimi zaporedji. Sestavina cepiva MMR za o\xc5\xa1pice uporablja Attenuvax na osnovi kulture seva Edmonston v kulturi celic iz koko\xc5\xa1jega embrija. Merck se je 21. oktobrta 2009 odlo\xc4\x8dil, s proizvodnjo attenuvax nehati.'